As salas de trobar son salas de grans dimensions, a sobén a estancia más gran en l'edificio, y o mobiliario ye acorde con os posibles de a casa, estando no mica infreqüent que os amos (por pocos recursos que tenesen) i hesen invertiu especialment en acondicionar-la pa fer-la aparentar más. As salas se gosaban comportar, muitas vegadas y a la vista d'os receptors d'a cultura tradicional (a sobén más clasista que l'actual), como un simbolo d'un status social superior, dillá d'o que as casas con menos posibles podeban adubir.